CELEX: 22011D0105
Language: hu
Date: 2011-09-30 00:00:00
Title: Az EGT Vegyes Bizottság 105/2011 határozata ( 2011. szeptember 30. ) az Európai Gazdasági Térségről szóló megállapodás XXI. mellékletének (Statisztika) módosításáról

1.12.2011   
            
            
               HU
            
            
               Az Európai Unió Hivatalos Lapja
            
            
               L 318/43
            
         AZ EGT VEGYES BIZOTTSÁG 105/2011 HATÁROZATA
   (2011. szeptember 30.)
   az Európai Gazdasági Térségről szóló megállapodás XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2011. július 1-jei 89/2011 EGT vegyes bizottsági határozat módosította (1).
            
         
               (2)
            
            
               A Közösség harmadik országokkal folytatott külkereskedelmére vonatkozó statisztikáról, valamint az 1172/95/EK tanácsi rendelet hatályon kívül helyezéséről szóló, 2009. május 6-i 471/2009/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A 471/2009/EK rendelet 2010. január 1-jétől kezdődően hatályon kívül helyezi a megállapodásba foglalt 1172/95/EK tanácsi rendeletet (3), amely az EFTA-államok tekintetében továbbra is alkalmazandó, és ennek megfelelően 2012. január 1-jétől kezdődően veszti hatályát a megállapodás értelmében,
            
         ELFOGADTA EZT A HATÁROZATOT:
   1. cikk
   A megállapodás XXI. melléklete a következőképpen módosul:
   
               1.
            
            
               A 8. pont (1172/95/EK tanácsi rendelet) számozása 8a. pontra változik.
            
         
               2.
            
            
               A szöveg az új 8a. pont (1172/95/EK tanácsi rendelet) előtt a következő ponttal egészül ki:
               
                           „8.
                        
                        
                           
                              32009 R 0471: Az Európai Parlament és a Tanács 471/2009/EK rendelete (2009. május 6.) a Közösség harmadik országokkal folytatott külkereskedelmére vonatkozó statisztikáról, valamint az 1172/95/EK tanácsi rendelet hatályon kívül helyezéséről (HL L 152., 2009.6.16., 23. o.).
                           A rendelet rendelkezéseit e megállapodás alkalmazásában a következő kiigazításokkal kell alkalmazni:
                           
                                       a)
                                    
                                    
                                       Az EFTA-államok hatályba léptetik azokat az intézkedéseket, amelyek szükségesek ahhoz, hogy e rendeletnek 2012. január 1-jéig megfeleljenek.
                                    
                                 
                                       b)
                                    
                                    
                                       Az EFTA-államok tekintetében a központi elszámolási rendszerre és az azokkal kapcsolatos rendelkezésekre történő hivatkozások nem alkalmazandók.
                                    
                                 
                                       c)
                                    
                                    
                                       Liechtenstein esetében a 2. cikk a) pontjának szövege a következő:
                                       »’áru’: ingó javak, a villamos energia kivételével;«
                                    
                                 
                                       d)
                                    
                                    
                                       A 2. cikk b) pontja helyébe a következő szöveg lép:
                                       »Az EGT statisztikai területe alapvetően megegyezik a Szerződő Felek vámterületével. A Szerződő Felek statisztikai területüket ennek megfelelően határozzák meg.
                                       Norvégia statisztikai területébe a Svalbard Archipelago és a Jan Mayen-sziget is beletartozik.
                                       Liechtenstein mentesül a Svájc és Liechtenstein közötti kereskedelemre vonatkozó adatok gyűjtése alól. Liechtenstein csak a közvetlen importra és exportra vonatkozó adatokat gyűjti, a vámraktárak és vámmentes raktárak kivételével.
                                       Izland tekintetében a statisztikai terület magában foglalja a vámterületet.«
                                    
                                 
                                       e)
                                    
                                    
                                       Liechtenstein mentesül az 5. cikk (1) bekezdésének e) pontjában előírt adatgyűjtés alól.
                                    
                                 
                                       f)
                                    
                                    
                                       Az 5. cikk (1) bekezdésének f) és k) pontja nem alkalmazandó az EFTA-államokra.
                                    
                                 
                                       g)
                                    
                                    
                                       Az 5. cikk (1) bekezdésének h) pontjában említett osztályozásnál legalább az első hat számjegyet fel kell tüntetni.
                                    
                                 
                                       h)
                                    
                                    
                                       Az 5. cikk (1) bekezdésének l) pontja Liechtenstein tekintetében nem alkalmazandó.
                                    
                                 
                                       i)
                                    
                                    
                                       Az 5. cikk (1) bekezdés m) pontjának ii. alpontja az EFTA-államokra nem alkalmazandó.
                                    
                                 
                                       j)
                                    
                                    
                                       Az 5. cikk (1) bekezdés m) pontjának iii. alpontja Liechtenstein tekintetében nem alkalmazandó.
                                    
                                 
                                       k)
                                    
                                    
                                       A 6. cikk nem alkalmazandó az olyan statisztikai adatok esetében, amelyek gyűjtése alól az EFTA-államok az 5. cikk értelmében mentesülnek.
                                    
                                 
                                       l)
                                    
                                    
                                       A 7. cikk nem alkalmazandó az EFTA-államokra.
                                    
                                 
                                       m)
                                    
                                    
                                       A 9. cikk (2) bekezdése Liechtenstein tekintetében nem alkalmazandó.
                                    
                                 
                                       n)
                                    
                                    
                                       Liechtenstein tekintetében a 10. cikk bekezdése szerinti statisztikai adatok, amelyek alapján az exportőr és az importőr közvetetten azonosítható, nem tehetők közzé – még valamely importőr vagy exportőr kérésére sem –, és a Harmonizált Rendszer adatai csak két számjegyig tehetők közzé.”
                                    
                                 
                     
         
               3.
            
            
               Az új 8a. pont (1172/95/EK tanácsi rendelet) szövegét 2012. január 1-jei hatállyal el kell hagyni.
            
         2. cikk
   A 471/2009/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. október 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2011. szeptember 30-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 262., 2011.10.6., 61. o.
   
      (2)  HL L 152., 2009.6.16., 23. o.
   
      (3)  HL L 118., 1995.5.25., 10. o.
   
      (4)  Alkotmányos körülmények fennállását nem jelezték.